**Ministru kabineta noteikumu projekta „Noteikumi par nederīgo dokumentu reģistru” sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Personu apliecinošu dokumentu likuma 16.panta otro daļa, Jūrlietu pārvaldes un jūras drošības likuma 27.panta piektā daļa, Ceļu satiksmes likuma 30. panta trešo daļa. |
| 2. | Pašreizējā situācija un problēmas | 2012. gada 12.janvārī Saeimā tika pieņemts jauns Personu apliecinošu dokumentu likums, līdz ar ko spēku zaudēja iepriekšējais tāda paša nosaukuma likums. Sakarā ar jauna likuma pieņemšanu, kurā ir iekļauts deleģējums izdot Ministru kabineta noteikumus par Nederīgo dokumentu reģistru, ir nepieciešams izdot jaunus Ministru kabineta noteikumus.Ministru kabineta noteikumu projekts (turpmāk – noteikumu projekts) aizstās Ministru kabineta 2005.gada 22.novembra noteikumus Nr. 878 „Noteikumi par nederīgo dokumentu reģistru”. |
| 3. | Saistītie politikas ietekmes novērtējumi un pētījumi |  Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir noteikt Nederīgo dokumenta reģistra darbību:* gadījumus, kad ziņas par lietošanai nederīgiem personu apliecinošiem dokumentiem, pagaidu dokumentiem, jūrnieku grāmatiņām, transportlīdzekļu vadītāju apliecībām un šo dokumentu neaizpildītām veidlapām iekļaujamas valsts informācijas sistēmā “Nederīgo dokumentu reģistrs”,
* iekļaujamo ziņu apjomu,
* ziņu iekļaušanas kārtību un glabāšanas termiņus,
* institūcijas, kurām piešķirama piekļuve reģistrā iekļautajām ziņām,
* privātpersonām pieejamo ziņu apjomu.

Noteikumu projektā, salīdzinājumā ar Ministru kabineta 2005. gada 22. novembra noteikumu Nr. 878 „Noteikumi par nederīgo dokumentu reģistru” redakciju:* ir paredzēta jaunu dokumentu veidu ievade Nederīgo dokumentu reģistrā – personas apliecība un pagaidu dokuments;
* vairs nav paredzēts iekļaut Nederīgo dokumentu reģistrā ziņas par ārvalstīs zudušiem ārvalstu izsniegtajiem personu apliecinošiem dokumentiem, jūrnieku grāmatiņām un transportlīdzekļu vadītāju apliecībām;

Noteikumu projektā datu glabāšanas termiņi ir noteikti pamatojoties uz normatīvajiem aktiem, kas nosaka, attiecīgo dokumentu izsniegšanas termiņus:* attiecīgajos tiesību aktos ir noteikts, ka personu apliecinošu dokumenti, pagaidu dokumenti, transportlīdzekļu vadītāju apliecības un jūrnieku grāmatiņas tiek izsniegti uz laiku līdz 10 gadiem.
* Ministru kabineta 21.02.2012. noteikumu Nr.134 „Personu apliecinošu dokumentu noteikumi” 61. punktā ir norādīti dokumenti, kuriem derīguma termiņš ir 50 gadu.

Tā kā neaizpildītās dokumentu veidlapās dokumenta derīguma termiņš nav norādīts, tās ir nepieciešams glabāt līdz to meklēšanas izbeigšanai.Noteikumu projekts paredz, ka Nederīgo dokumentu reģistrā tiek iekļauta arī informācija par dokumenta turētāju. Iekļaujamie personas dati atbilst šādos tiesību aktos noteiktajam ziņu apjomam, kas tiek iekļauti attiecīgajā dokumentā:* Ministru kabineta 21.02.2012. noteikumi Nr. 134 „Personu apliecinošu dokumentu noteikumi”
* Ministru kabineta 02.02.2010. noteikumi Nr. 103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas un atjaunošanas kārtība”
* Ministru kabineta 20.12.2005. noteikumi Nr. 992 „Noteikumi par jūrnieka grāmatiņu.

Papildus noteikumu projekts paredz, ka Nederīgo dokumentu reģistrā iekļauj ziņas par ziņu sniedzēju privātpersonu, kas nav dokumenta turētājs. Par ziņu sniedzēju iekļauj tādu datu apjomu, kas ļauj identificēt privātpersonu, kas sniedza ziņas par notikumu ar dokumentu.Noteikumu projekta 27. punkts attiecas uz jaunu lietotāja tiesību piešķiršanu pēc šo noteikumu spēkā stāšanās. Lietotāji, kam šobrīd jau ir piekļuve Nederīgo dokumentu reģistram, lietotāju tiesības ir saņēmuši pamatojoties uz Ministru kabineta 2005. gada 22.novembra noteikumiem Nr.878 „Noteikumi par nederīgo dokumentu reģistru”.Lietotāju loks noteikumu projektā nav mainīts. |
| 5. | Projekta izstrādē iesaistītās institūcijas  |  Iekšlietu ministrijas Informācijas centrs. |
| 6. | Iemesli, kādēļ netika nodrošināta sabiedrības līdzdalība | Sabiedrība sniedza viedokli par sagatavoto tiesību akta projektu.  |
| 7. | Cita informācija |  Nav |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Tika sagatavotas un nosūtītas e-vēstules lielākajiem Nederīgo dokumentu reģistra lietotājiem ārpus valsts iestādēm, lai noskaidrotu, vai līdzšinējā reģistra darbība un tajā ietvertā informācija atbilst lietotājiem nepieciešamajām ziņām.  |
| 2. | Sabiedrības līdzdalības rezultāti | Tika saņemti atzinumi no Latvijas Komercbanku asociācijas, Latvijas Zvērinātu notāru padomes, SIA „Tele2” un SIA „Latvijas Mobilais telefons”.Atzinumos kopumā tika pausts viedoklis, ka visa līdz šim Nederīgo dokumentu reģistrā iekļautā informācija ir nepieciešama lietotāju ekonomisko interešu aizsardzībai. |
| 3. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijā |
| 1. | Projekta izpildē iesaistītās institūcijas  | Iekšlietu ministrijas Informācijas centrs, Valsts policija, Valsts robežsardze, Pilsonības un migrācijas lietu pārvalde, Ārlietu ministrijas Konsulārais departaments, Latvijas Republikas diplomātiskās un konsulārās pārstāvniecības ārvalstīs, Valsts protokols, valsts akciju sabiedrība “Ceļu satiksmes drošības direkcija”,valsts akciju sabiedrības “Latvijas Jūras administrācija” Jūrnieku reģistrs , dzimtsarakstu nodaļas. |
| 2. | Projekta izpildes ietekme uz pārvaldes funkcijām  | Projekts paredz ziņu ievadi par nederīgiem personu apliecinošiem dokumentiem, pagaidu dokumentiem, transportlīdzekļu vadītāju apliecībām, jūrnieku grāmatiņām un šo dokumentu neaizpildītām veidlapām ievadi valsts informācijas sistēmā „Nederīgo dokumentu reģistrs”.Projekts paredz ievadīto datu sniegšanu kompetentām iestādēm un sabiedrībai, kā arī ievadīto datu glabāšanas termiņus.Noteikumu projekts paredz noteikumu projektā norādīto iestāžu, kas ievada informāciju, tiesību paplašināšanos, jo ir dotas tiesības ievadīt reģistrā ziņas par jauniem dokumentu veidiem – personas apliecībām un pagaidu dokumentiem.Vienlaikus, noteikumu projekts sašaurina līdz šim spēkā esošos Ārlietu ministrijas Konsulārā departamenta, kā arī Latvijas pārstāvniecību ārvalstīs uzdevumus, jo noteikumu projekts vairs neparedzēs ziņu par ārvalstu izsniegto dokumentu, ar kuriem notikumi notikuši citās valstīs, iekļaušanu reģistrā.Noteikumu projektā ir precizēta rīcība, gadījumos, ja reģistra lietotājs konstatē dokumentu, kuram reģistrā ir statuss „nav noteikts”  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 6. | Cita informācija. | Nav |

Anotācijas II, III, IV un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāres pienākumu izpildītāja \_\_\_\_\_\_\_\_\_\_\_\_\_\_\_\_\_\_ I.Aire

30.08.2012. 09:37

871

Iekšlietu ministrijas Informācijas centra

Meklējamo objektu uzskaites nodaļas

priekšnieka v. i.

B.Kovaļova

67208597,

Baiba.Kovalova@ic.iem.gov.lv